Mai mulţi diplomaţi ruşi au trebuit să împingă un cărucior feroviar pentru a ieşi din Coreea de Nord.
Cei opt oameni au călătorit cu trenul și autobuzul înainte de a trece granița rusă pe calea ferată. Coreea de Nord a blocat majoritatea transporturilor de pasageri pentru a limita răspândirea virusului. Principalul "motor" a fost al treilea secretar al ambasadei, Vladislav Sorokin.
Un grup de diplomați ruși și familiile lor au plecat din Coreea de Nord cu ajutorul unei drezine acționată manual, din cauza măsurilor stricte Covid impuse de autoritățile locale, relatează BBC.Cei opt oameni au călătorit cu trenul și autobuzul înainte de a trece granița rusă pe calea ferată.Coreea de Nord a blocat majoritatea transporturilor de pasageri pentru a limita răspândirea virusului. Țara susține că nu a avut cazuri confirmate, dar observatorii contestă această afirmație.De la începutul anului trecut, trenurilor li s-a interzis intrarea sau ieșirea din țară. Majoritatea zborurilor internaționale de pasageri s-au oprit și ele.Diplomații ruși au rămas astfel cu puține opțiuni. Fotografiile postate de Ministerul rus al Afacerilor Externe arată diplomații pe drezină, cu o mulțime de valize. Principalul "motor" a fost al treilea secretar al ambasadei, Vladislav Sorokin, care a acționat drezina pentru a traversa pod de peste râul Tumen.Acest lucru s-a întâmplat după ce grupul, care o includea pe fiica lui Sorokin, Varya, în vârstă de trei ani, a călătorit 32 de ore cu trenul și două ore cu autobuzul pentru a ajunge la granița rusă.Oficialii ministerului i-au întâmpinat la o stație din partea rusă, iar grupul s-a deplasat apoi cu autobuzul spre aeroportul din Vladivostok.Măsurile stricte anti-Covid impuse în Coreea de Nord au afectat călătoriile, iar trupe suplimentare au fost trimise în zonele de frontieră cu ordin de a bloca orice posibilă transmitere a virusului.În ultimul an, mulți diplomați străini au părăsit țara, iar ambasadele occidentale s-au închis.Majoritatea călătorilor au plecat pe uscat și au trecut granița în China, deși în martie anul trecut a avut loc un zbor către Vladivostock care transporta diplomați din Germania, Rusia, Franța, Elveția, Polonia, România, Mongolia și Egipt.